kardosdrur/scandi-wiki huggingface dataset:
Southern League 1895-96

Southern League 1895–96 var den anden sæson af den engelske fodboldliga Southern League. Ligaen havde deltagelse af 20 hold, der var opdelt i to divisioner med hver 10 hold, der hver spillede en dobbeltturnering alle-mod-alle. Division One blev vundet af Millwall Athletic FC, som dermed vandt ligaen for anden gang.

Resultater

Division One

Division Two

Testkampe 
De tre lavest placerede hold i Division One spillede testkampe mod de tre bedst placerede hold i Division Two om op- og nedrykning mellem divisionerne. Wolverton LNWR FC og Sheppey United FC blev oprykket efter testkampene, mens deres modstandere blev rykket ned i Division Two. Clapton FC forblev i Division One men forlod imidlertid senere ligaen, og så blev nedrykningen af Royal Ordnance Factories FC annulleret.

Udvidelse af ligaen 
Efter sæsonen blev følgende tre nye hold valgt ind i Division One:
 Gravesend United FC
 Northfleet FC
 Tottenham Hotspur FC
Følgende otte nye hold blev valgt ind i Division Two:
 1st Coldstream Guards FC
 Dartford FC
 Freemantle FC
 Royal Engineers Training Battallion FC
 Southall FC
 Warmley FC
 West Herts FC
 Wycombe Wanderers FC

Kilder / eksterne henvisninger 
 Football Club History Database 
 RSSSF – Southern League 
 My Football Facts – Southern Football League 1894-95 to 1919-20

Noter 

Sæsoner i Southern League
Fodbold i 1895
Fodbold i 1896
West Midlands (county)

West Midlands er et engelsk ceremonielt grevskab og storbyamt (Metropolitan County) i regionen West Midlands.

Storbyamt 
Grevskabet blev oprettet i 1974, og det har status som et storbyamt (Metropolitan county). Grevskabet grænser op til Warwickshire, Worcestershire og Staffordshire.

Fra 1986 består grevskabet af syv selvstyrende kommuner (Metropolitan boroughs). Det er City of Birmingham, City of Coventry, City of Wolverhampton, Metropolitan Borough of Dudley, Metropolitan Borough of Walsall, Metropolitan Borough of Sandwell og Metropolitan Borough of Solihull.

 
West Midlands
Etableret i 1974
Southern League 1896-97

Southern League 1896–97 var den tredje sæson af den engelske fodboldliga Southern League. Ligaen havde deltagelse af 25 hold, der var opdelt i to divisioner med henholdsvis 12 og 13 hold, der hver spillede en dobbeltturnering alle-mod-alle. Division One blev vundet af Southampton St. Mary's FC, som dermed vandt ligaen for første gang.

Resultater

Division One

Division Two

Testkampe 
De tre lavest placerede hold i Division One spillede testkampe mod de tre bedst placerede hold i Division Two om op- og nedrykning mellem divisionerne. Freemantle FC var det eneste Division Two-hold, der vandt sin testkamp, men klubben forlod ligaen efter testkampene, og dermed forblev deres modstandere, Northfleet FC i Division One.

Udvidelse af ligaen 
Efter sæsonen blev følgende nye hold valgt ind i Division One:
 Bristol City FC
Følgende to nye hold blev valgt ind i Division Two:
 Royal Artillery FC
 St. Albans FC

Kilder / eksterne henvisninger 
 Football Club History Database 
 RSSSF – Southern League 
 My Football Facts – Southern Football League 1894-95 to 1919-20

Noter 

Sæsoner i Southern League
Fodbold i 1896
Fodbold i 1897
Korrespondance (el)

Korrespondancetænding gør det muligt at tænde lyset et sted, og slukke det et andet sted. Ved mange kontakter, fx i en opgang, kan anvendes kip-relæer i stedet for.

A-korrespondance 
En faseledning går kun til den første korrespondancekontakt. Korrespondancekontakterne forbindes med to ledninger. Krydsningskontakter kan indsættes imellem for at få en ekstra betjeningsmulighed. Tegningerne nedenunder viser en enkelt krydsningskontakt (B).
{| class="wikitable"
|-
! slukket !! tændt
|-
|  || 
|-
|  || 
|-
|  || 
|-
|  || 
|}

B-korrespondance 

Ved B-korrespondance går der en faseledning til begge korrespondancekontakter, samtidigt er kontakterne forbundet med én skinneledning.

Krydsningskontakter kan også indsættes i denne korrespondancetype (men det er ikke vist i diagrammet).

C-korrespondance 

Ved C-korrespondance skifter hver omskifter mellem fase og nul. Når begge sider af pæren er forbundet til fase, er pæren slukket, samtidig med, at der er farlig spænding på pæren.

Denne metode er derfor ulovlig til stærkstrøm, da man kan risikere at få stød ved pæreskift.

Desuden kan der opstå kortslutning mellem fase og nul i omskifterne hvis de ikke overholder kravet "bryde-før-slutte".  Så teknisk set er denne korrespondancetype heller ikke så velegnet.

Kilder 
Korrespondancetænding, Cubus Elteknik

Elektromekaniske komponenter
Kontakter og omskiftere
Patrick Naundrup

Patrick Naundrup (født 28. december 1990) er en dansk fodboldspiller som har spillet både 1. Og 2. Division. Han blev i sommeren 2019 hentet hjem til SUB Ullerslev på Fyn.

Klubber
 SUB Ullerslev (1995-2005)
 Langeskov IF (2005-2008)
 B1913 (2009-2009)
 Næsby BK (2009-2012)
 AB (2013-2014)
 AB (2014-2015)
 Brønshøj Boldklub (2015-?)
 SUB Ullerslev (2019-). Serie 1: 1 Kamp(e) - 2 mål, 1 brændt straffespark.

Eksterne henvisninger 
 Patrick Naundrup Transfermarkt.dk
 Patrick Naundrup Akademisk Boldklub Gladsaxe

Referencer 

Fodboldspillere fra Danmark
Fodboldspillere fra Brønshøj Boldklub
Fodboldspillere fra Akademisk Boldklub
Fodboldspillere fra Næsby Boldklub
Seikilos-søjlen

Seikilos-søjlen har en gravindskrift og et digt med den ældste intakte komposition fra den græske oldtid. På søjlen ses antikke græske noder og bogstaver. Søjlen stammer fra Smyrna i Lilleasien, der i antikken var græsk, og var et gravmonument. Seikilos-søjlen er på Nationalmuseet.

Indskriften 
De første fem linjer på Seikilos-søjlen nævner, at den er opstillet af Seikilos. De næste seks linjer er et lille digt, og mellem linjerne er der musikalske tegn, de såkaldte notationer. De sidste to ord på stelen er Σείκιλος Εὐτέρ[πῃ], Seikilos Euter[pei]. Det betyder (fra) Seikilos (til) Euterpe. Det antages, at gravindskriften blev opstillet af Seikilos til måske hans kone Euterpe. Den danske oversættelse af gravindskriften og digtet lyder:

Jeg er en gravsten, et ikon. Seikilos satte mig her, som et evigt tegn på det udødelige minde.
 
Skjul ikke dit lys så længe du lever, 
sørg aldrig helt til bunds,
livet løber kun en kort stund,
tiden sætter en fast termin
 
[fra] Seikilos [til] Euterpe …

Søjlens historie 
Seikilos-søjlen dukkede op ved anlægning af en jernbane ved Izmir. Indskriften blev offenliggjort i 1883 af sir W. M. Ramsay, og den blev en del af De Jong Collection i Bouria i nærheden af Smyrna (nu Izmir).
Under den græsk-tyrkiske krig (1919-1922) brændte byen i 1922, og Seikilos-søjlen forsvandt sporløst i 35 år. Men den dukkede op igen nu i en tyrkisk dames have. Her var den blomsterstativ; det er grunden til, at den nederste linje er delvist ødelagt. Stelens genopdagelse blev annonceret i 1957, og i 1966 blev den erhvervet af Nationalmuseet i København, hvor den står i museets Antiksamling på 3. sal.

Antikke musikkompositioner 
Der kendes i dag omkring 50 eksempler på antik musik fra klassisk til romersk tid. De fleste er nedskrevet på papyri, og kun tre er bevarede på sten. To er fragmenter af en indskrift fra Apollon-helligdommen i Delfi fra ca. 127 f.Kr. Indskriften nævner to komponister: Athenaeus og Limenius. De komponerede musikken til en koropførelse, og både tekst og nodetegn er hugget ind i athenernes skatkammers ydervægge.
Den tredje komposition på sten er Seikilos-søjlen. Skønt materialet er sparsomt, viser det, at der eksisterede et nodesystem i den græske verden i 200-tallet f.Kr. eller måske allerede i 300-tallet f.Kr. Der var formentlig to nodesystemer: et for instrumentalmusik og et for vokalmusik, men de blev formentlig kun anvendt af professionelle komponister og korledere. Andre lærte melodierne ved at lytte til dem.
Der er intet der tyder på, at det græske nodesystem overlevede til middelalderen. Men i byzantinsk tid og den tidlige renæssance er der tilføjet notationer efter det græske system.

Referencer 
 Europa møder Verden. Kataloget til udstillingen EUROPA på Nationalmuseet i 2012, s. 62-65, 
 West, M. Ancient Greek Music, 1992 Oxford.

Eksternt link 
 De første noder?

Grækenland i antikken
Mazantigade

Mazantigade er en gade i Kolding opkaldt efter Slotsmøllens forpagter fra 1856 til 1889 Axel Christian Gerhard Mazanti. Gaden hed oprindeligt Mazantivej, men efter Kolding gadenavnereform i 1937 fik gaden sit nuværende navn. Mazanti anlagde gaden selv i samarbejde med Statsbanerne i 1885 på det areal, som hørte under Slotsmøllen på den tid. Årsagen til at Slotsmøllen og Statsbanerne udlagde vejen var, at der derved blev skabt en forbindelse fra jernbanestationen til Fredericiavejen (nuværende Fredericiagade – Fynsvej).

Mazantigades mest dominerende bygning er Kolding Posthus, som i december 1951 blev placeret i en bygning på hjørnet af Banegårdspladsen og Mazantigade. I slutningen af 1970'erne var pladsen dog blevet alt for trang, og ejendommene i Mazantigade nr. 2 og 4 blev opkøbt og revet ned for at gøre plads for udvidelsen af posthuset. I 1954 blev Rutebilstationen også flyttet til pladsen mellem Mazantigade og jernbanen. 

Mazantigade blev d. 4. august 2017 ombygget til busgade, efter etableringen af 2 bussluser. Posthuset blev senere nedlagt som landets øvrige.

Referencer  

Gader i Kolding
Helsingør Skole

Helsingør Skole er en folkeskole i Helsingør Kommune. Skolen består af 3 skoleafdelinger samt en specialskoleafdeling.

De fem skoleafdelinger er Skolen i Bymidten (0. - 9. klasse), Skolen ved Gurrevej (0. - 5. klasse), Nordvestskolen (6. - 9. klasse) og Nygård Skole. Skolen blev dannet i 2012, da byrådet i forbindelse med en kommunal omlægning af skolestrukturen vedtog at lægge de pågældende afdelinger sammen til en stor skole.

Referencer

Eksterne henvisninger 
Helsingør Skoles hjemmeside

Folkeskoler
Bygninger, konstruktioner og anlæg i Helsingør Kommune
Beauté Pacifique

Beauté Pacifique er et dansk firma der fremstiller hudpleje-produkter. 

Det blev grundlagt i 1997 af medico-ingeniørerne Gunnar Svendsen og Flemming K. Christensen. Beauté Pacifique har knap 50 ansatte pr. 2014. Firmaet har på nuværende tidspunkt næsten 50 produkter inden for kategorien derma-kosmetik, eller cosmeceuticals, som kaldes internationalt. Firmaets hudplejeserie sælges over 500 butikker i Danmark og række andre lande. Firmaet har forhandlere i USA, Grønland, Færøerne, Norge, Sverige, Polen, Holland, Belgien, England, Irland, Spanien, Tyskland, Østrig, Sydafrika, Australien, Singapore og Taiwan.

Virksomheden har hovedkontor i Hadsund. 

Beauté Pacifique indgik i november 2012 et samarbejde med supermodellen Helena Christensen, som talsmand.

Historie 
Gunnar Svendsen og Flemming K. Christensen stiftede også firmaet Cortex Technology i 1986. Dette har siden udviklet avancerede ultralyd-scannere og andet forskningsudstyr i samarbejde med hudlæger internationalt.

Produktion 
Kvalitetssikring og produktion finder sted ved søsterfirmaet GMPack.

GMPack har ca. 40 medarbejdere og ledes af Flemming K. Christensens hustru Margith Adler.

Egen privatklinik 
Beauté Pacifique åbnede i 2010 i tæt samarbejde med staben på GMPack sin egen private, medicinske hudklinik "AMBULATORIET" med tre tilknyttede hudlæger og en psykolog.

Eksterne links 
 Virksomhedens hjemmeside
 Henrik Lund: "Ingeniør kastede sig over kosmetik" (Berlingske Business 23. april 2008)

Kilder 

Virksomheder i Hadsund
Etableret i 1997
Ånge kommun

Ånge kommune ligger i det länet Västernorrlands län i landskapet Medelpad i Sverige. Kommunen har grænser til nabokommunerne Sundsvall, Nordanstig, Hudiksvall, Ljusdal, Härjedalen, Berg og Bräcke. Kommunens administraion ligger i byen Ånge.

Geografi 
Ånge kommune domineres af et kuperet skovlandskab med mange søer og moseområder Floden Ljungan løber gennem kommunen. Et af stederne som kandiderer til titlen "Sveriges geografiske midtpunkt" ligger i kommunen på bjerget Flataklocken.

Ånge er et jernbaneknudepunkt hvor Mittbanan og Norra stambanan mødes.

Byer 
Ånge kommune havde seks byer i 2005.
I tabellen vises antal indbyggere per 31. december 2005.

Venskabskommuner 
  Malvik, Norge
  Oravais, Finland
  Ogre, Letland
  Beng, Laos

Eksterne kilder og henvisninger 

 Officiel hjemmeside for Ånge

Kommuner i Västernorrlands län
Ljungan

Ljungan er en 350 km lang elv i landskaperne Härjedalen, Jämtland og Medelpad i Midtsverige. Ljungan har sit udspring  nordøst for Helagsfjället og flyder via søerne   Storsjön, Gruckensjöarna, Flåsjön, Stor- og Lill-Börtnen, Bergstjärn, Lännässjön, Nästelsjön, Rätanssjön, Handsjön, Holmsjön og Havern mod øst for at munde ud i Bottenhavet ved Kvissleby, ca. 15 km syd for Sundsvall. Den største biflod er Gimån. Der er en del vandkraftanlæg langs Ljungan.

Bifloder fra udmundingen til fjeldet

De bifloder som munder direkte i Ljungan står længst til venstre. Disses bifloder  længere til højre. (*) betegner kildevandløbene til de respektive elvsystemer.

Majån
Luckstaån
Linån*
Tälgslättån*
Bysjöån*
Gryttjesån*
Hasselån*
Hemgravsån
Lycksjöån*
Svartån*
Fanbyån
Tingån*
Åsån*
Palsjöån*
Granån*
Hällsjöån*
Gimån
Tivsjöån
Kassjöån
Ljungån
Söån
Ansjöån*
Gastsjöån
Åsbäcken
Ramsjöån*
Finnsjöån*
Balsjöån*
Flärkån*
Flodalsbäcken
Mörtån
Täckelån
Rotån
Sännån
Ovån
Räggån
Angelån*
Gårdsjöån
Binnån
Sösjöbäcken*
Bensjöån*
Märlan*
Sörvikån*
Hällborgsån*
Sölvbacka strömmar*
Forsaån*
Skidån*
Bodsjöbyån*
Hungån*
Mjölksjöån
Orrbodån
Roggån
Salån*
Brännbergsån*
Getterån
Alderängesån
Granån
Hegelån
Täljeån
Harrån
Markbäcken
Gulån
Vattenån
Dysjöån
Råsjöån
Aspån (Medelpad)
Harrsjöån
Juån
Björsjöån
Stor-Köljan
Norrån
Stensån
Grubbån*
Skålvattensån*
Hortesån
Länsterån
Gillån
Galvattsån
Loån
Börmån
Röjan
Svinhån
Kvarnån
Nällsjöån
Fuan (Fua)
Stor-Fuan* (Storfua)
Lill-Fuan* (Lihllfua)
Aspån (Aspaoa)
Rödbäcken (Raubekkjen)
Fiskån (Fiskjaoa)
Oxsjöån (Okssjøaoa)
Doveln
Brunnan (Brånna)
Tävjebäcken*
Lambriktsbäcken*
Galån (Galaoa) 
Styggbäcken (Styggbekkjen)
Kvarnbäcken (Kvarnbekkjen)
Arån (Araoa)
Lövan (Lauva)
Aloppan (Aloppa)
Mjöingsbäcken
Rövran (Røvra)
Dörrsjöån*
Henan (Ljungan)
Västra Henan*
Mid-Henan
Östra Henan*
Storån
Synderån
Tandån
Skärkån
Öjonån
Östra Helagsån*
Kesuån

Vandløb i Sverige
Västernorrlands län
Jämtlands län
Birds of America (bog)

The Birds of America er titlen på en bog af naturhistoriker og maler John James Audubon, der indeholder illustrationer af en bred vifte af amerikanske fugle. Den blev først udgivet som små hæfter i abonnementsform mellem 1827 og 1838, i Edinburgh og London.

Bogen består af håndmalede print i fuld størrelse, skabt fra kobberstik, og måler 99x66 cm. Bogen indeholder billeder af en lang række fugle, heraf seks, der nu er uddøde: Carolinaparakit, amerikansk vandredue, labradorand, gejrfugl, eskimospove og hedehøne.

Et eksemplar af bogen blev købt hjem til Danmark (til Det Classenske Bibliotek) omkring april 1857, for en sum af 2.120 rigsdaler.

Illustrationer fra Birds of America

Referencer 

Litteratur i USA
Ornitologi
Gammel Holeby

Gammel Holeby i Holeby Sogn, Fuglse Herred på Lolland er en tidligere landsby, der senere voksede sammen med Holeby Stationsby til nutidens Holeby.

Gammel Holeby lå der, hvor datidens landevej fra Nysted nåede landevejen mellem Maribo og Rødby. Holeby var en forholdsvis stor landsby med i 1682 20 gårde med jord, 1 hus med jord og 16 huse uden jord. Det dyrkede areal udgjorde 637,0 tdr. land, skyldsat til 133,96 tdr htk.; dyrkningsformen var trevangsbrug. Byen bestod af to bydele, Nørre Holeby omkring kirken og Sønder Holeby

Holeby omtale første gang 1449 under navnet Horeby. Forleddet er et gammelt ord for sump, der ikke kendes i nordisk men fra oldsaksisk (horu), og byen lå da også på lavt terræn.

I årene 1796-1799 blev landsbyen stjerneudskiftet.

Holeby fik en skole i 1818.

Noter

Litteratur 
 Karl-Erik Frandsen: Vang og tægt. Studier over dyrkningssystemer og agrarstrukturer i Danmarks landsbyer 1682-83 (Bygd 1983), 
 Kristian Hald: Vore stednavne; udgivet af Udvalget for Folkeoplysningens Fremme, G.E.C. Gads Forlag, København 1950
 Henrik Pedersen: De danske Landbrug fremstillet paa Grundlag af Forarbejderne til Christian V.s Matrikel 1688. Udgivet efter hans Død paa Bekostning af Carlsbergfondet (København MCMXXVIII; Reprotryk for Landbohistorisk Selskab, København 1975),
 Niels Peter Stilling: De nye byer. Stationsbyernes befolkningsforhold og funktion 1840-1940; Selskabet for Stationsbyforskning 1987; 

Byer i Lolland Kommune
Samantha Barks

Samantha Barks, (født 2. oktober 1990), er en engelsk skuespiller, uddannet fra The Arts Educational School, London.

Barks spiller rollen som Éponine i filmatiseringen af Les Misérables fra 2012.

Filmografi

Referencer

Eksterne henvisninger 
 

Skuespillere fra England
Storsjön (Härjedalen)

Storsjön er en sø i den nordvestlige del af landskapet Härjedalen i Sverige, og er en del af elven Ljungans øvre løb. Ved søen ligger byen Storsjö, med Storsjö kyrka. Ved søens nordøstlige bred ligger jernaldergravpladsen Krankmårtenhögen.

Härjedalen
Flåsjön

Flåsjön er en sø som er en del af elven Ljungans løb, beliggende i Bergs kommun i Jämtland og Härjedalen i midtsverige. Søen har siden begyndelsen af 1970'erneværet ombygget til vandmagasin for vandkraft. v har et areal på 22,6 km².

Flåsjön var også navnet på en gård som lå ved søen før reguleringen.

Eksterne kilder
 VISS (VattenInformationsSystem Sverige)

Härjedalen
Jämtland
Søer i Sverige
Stieglbrauerei zu Salzburg

Stieglbrauerei zu Salzburg GmbH er et østrigsk bryggeri i Salzburg, der blev etableret i 1492 som Brew am Stiegl (eller Brew bei der Stiegen auf der Gstetten). Navnet fik bryghuset af den stiegl (trappe) der første fra bryghuset til Almkanalen. Bryggeriet Stiegl fik med tiden vokseværk, og flyttede i 1863 produktionen til forstaden Maxglan. Det gamle bryghus blev i 1909 solgt til byen.

I dag er Stieglbryggeriet det største af sin slags i privat eje i Østrig og fremstillede i 2008 omtrent 980.000 hektoliter øl. De vigtigste salgsområder for bryggeriet er Salzburg, Oberösterreich ogTyrol. Stiegl har en markedsandel i Østrig på cirka 11 procent.

Litteratur 
 Gerhard Ammerer, Harald Waitzbauer: Wege zum Bier. 600 Jahre Braukultur. Schriftenreihe des Archivs der Stadt Salzburg, Salzburg Studien Bd. 32. Salzburg 2011, .
 Harald Waitzbauer (Text), Gerhard Trumler (Illustration): 500 Jahre Salzburger Stiegl-Bier, 1492–1992. Brandstätter, Wien 1992, .

Kildehenvisninger

Eksterne henvisninger 

 Officiel hjemmeside 

Bryggerier i Østrig
Bygninger, konstruktioner og anlæg i Salzburg
Etableret i 1492]
Karl Ludvig af Baden

Arveprins Karl Ludvig af Baden (; 14. februar 1755 – 16. december 1801) var arveprins af Baden-Durlach fra 1755 til 1771 og af Baden fra 1771 til sin død i 1801.

Han var ældste søn af Markgrev Karl Frederik af Baden (der i 1806, efter Karl Ludvigs død, blev den første storhertug af Storhertugdømmet Baden). Da han døde før sin fader, efterfulgte han ham aldrig som regent. Han var fader til den senere Storhertug Karl af Baden.

Biografi 
Karl Ludvig blev født den 14. februar 1755 i Karlsruhe som ældste søn af markgreve Karl Frederik af Baden-Durlach og Karoline Louise af Hessen-Darmstadt. I 1771 uddøde den bernhardinske linje af Huset Baden, der havde regeret over Markgrevskabet Baden-Baden. De to markgrevskaber blev herefter forenet, og Karl Ludvig blev arveprins til det forenede Markgrevskab Baden.

Karl Ludvig døde den 16. december 1801 i Arboga i Sverige under et besøg hos sin datter Frederikke, der var dronning af Sverige. Han døde ni år før sin fader og efterfulgte ham derfor aldrig som regent. I stedet blev det hans ældste søn Karl, der efterfulgte sin bedstefader som storhertug i 1811.

Ægteskab og børn 
Karl Ludvig giftede sig den 15. juli 1774 i Darmstadt med Amalie af Hessen-Darmstadt. Hun var datter af Landgreve Ludvig 9. af Hessen-Darmstadt. De fik otte børn:

 Amalie (1776-1823)
 Karoline af Baden (1776-1841), gift med Kong Maximilian 1. Joseph af Bayern
 Louise (1779-1826), gift med Kejser Alexander 1. af Rusland
 Frederikke af Baden (1781-1826), gift med Kong Gustav 4. Adolf af Sverige
 Marie af Baden (1782-1808), gift med Hertug Frederik Vilhelm af Braunschweig-Wolfenbüttel
 Karl (1784-1785)
 Karl (1786-1818), Storhertug af Baden 1811-1818
 Vilhelmine (1788-1836), gift med Storhertug Ludvig 2. af Hessen og ved Rhinen

Huset Zähringen
Tronfølgere som aldrig tiltrådte
Tyskere i 1700-tallet
Tyskere i 1800-tallet
Personer fra Karlsruhe
Kogegrej

Kogegrej er beholdere til madlavning, der typisk bruges i køkken. Kogegrej bruges på et komfur eller i en ovn. Nogle typer kogegrej kan både bruges på et komfur eller i en ovn.

Kogegrej dækker over en lang række køkkenredskaber, der har mange forskellige former, overflader og er fremstillet af forskellige materialer. Nogle materialer er gode til at lede varme, mens andre holder godt på varmen. Nogle har særlige overflader, så mad ikke sætter sig fast, mens andre kræver jævnligt vedligehold.

Nogle gryder og kasseroller har låg med håndtag fremstillet af materialer, der ikke overfører varme så godt, herunder bakelit, plastik eller træ, hvilket gør dem nemmere at bruge uden brug af grydelapper eller grillhandsker.

Kogegrej kan være fremstillet af en række materiale som forskellige typer metal (bl.a. rustfrit stål, støbejern, aluminium) eller keramik og glas.

Eksempler på kogegrej kan være gryder, kasseroller, pander og stegeso.
Wilmann

Wilmann:
  (født 1953, Viggja)
 Frederik Wilmann (født 1985, Viggja), en norsk cykelrytter
 Klaus Wilmann, forhenværende mangeårig næstformand for BUPL
 Johan Wilmann, dansk politiker (1866-1928)

Se også 
  (fxOtto)
 
 

Norske efternavne
Web-baseret slideshow

Et web-baseret slideshow er, i daglig tale, et web-baseret dias-show, som afspilles eller præsenteres ved hjælp af en web-browser (på en hjemmeside). 

Som regel er web-baserede slideshows genereret af software man downloader, fra internettet, og kan være svære at ændre eller rette i. 
Andre slideshows tilbydes som skabeloner eller temaer, hvor man selv kan redigere billeder og udseende af slideshowet.

Et præsentationsprogram til web-baserede slideshows er normalt begrænset i funktioner og man skal købe den fulde version,
for at få alle funktionerne med.
 
Så kan man eventuelt skifte tema eller ændre baggrundesfarver og andet der har med slideshowets udseende at gøre.
Et web-baseret slideshow er typisk genereret til hjemmesider og produceret eller forfattet i HTML, JavaScript (jQuery) 
og CSS kode (filer).

Sommetider kan et slideshow være leveret med installations filer med dynamisk indhold (PHP) og database (SQL) og mulighed for billed-upload direkte fra en formular efter endt installation.

Præsentationsprogrammer